દેશના 34 ટકા લોકો (24.7 ટકા પુરુષ અને 43.9 ટકા મહિલાઓ) સ્વસ્થ રહેવા માટે પૂરતો વ્યાયામ કરતા નથી. વિશ્વ આરોગ્ય સંસ્થા (WHO) દ્વારા તાજેતરમાં આવેલા એક રિપોર્ટમાં આ ખુલાસો કરવામાં આવ્યો છે. રિપોર્ટ અનુસાર, વૈશ્વિક સ્તરે 1.4 અબજથી વધુ વયસ્કોને પૂરતી શારિરીક ગતિવિધિ ન કરવાને કારણે બીમારીઓનો ખતરો છે. રિપોર્ટમાં કહેવામાં આવ્યું છે કે, 2001થી શારીરિક ગતિવિધિના વૈશ્વિક સ્તરમાં કોઈ સુધાર થયો નથી. વ્યાયામની ઉણપથી હૃદય રોગ, ટાઈપ 2 ડાયાબિટિસ, ડિમેન્શિયા અને કેન્સર જેવી બીમારીઓનો ખતરો વધી શકે છે. આ રોગ અનહેલ્ધી ફૂડ પેટર્ન અને બીમારીના પારંપારિક ઈતિહાસની સાથે-સાથે સ્થિતિમાં વધારો થઈ શકે છે.